projecte-aina/catalan_government_crawling huggingface dataset:
La crisi sanitària, econòmica i social generada per la COVID-19 ha generat molts dubtes i reptes sobre les implicacions ètiques que ha tingut i té la pandèmia, especialment en l'àmbit social i en l'atenció a les persones més vulnerables.
En aquesta pàgina trobareu un recull d'articles, entrevistes, conferències i taules rodones, en què professionals de diversos camps exposen la seva experiència i opinió, analitzen diferents qüestions des de la vessant ètica i formulen propostes i reflexions constructives.
La presidenta del CESSC va analitzar l'aïllament, la mort i el dol durant la pandèmia des del punt de vista ètic en una conferència virtual organitzada per la Càtedra de Bioètica Fundació Grífols en el marc de la Universitat d'Estiu de la UVic-UCC.
La Taula del Tercer Sector Social va entrevistar, dins el projecte, la presidenta del CESSC, Begoña Román, per reflexionar sobre com la crisi ha afectat èticament els serveis socials i el paper de les entitats socials en l'era postcovid.
Conversa entre Salvador Macip, metge i investigador, i Núria Terribas, directora de la Càtedra de Bioètica Fundació Grífols UVic-UCC, en un webinar conduït per Marina Geli, coordinadora del Centre d'Estudis Sanitaris i Socials.
Enregistrament en vídeo de la taula rodona en línia en la qual van intervenir el doctor Antoni Trilla i les periodistes Mònica Terribas i Milagros Pérez, moderats per Núria Terribas, directora de la Càtedra de Bioètica Fundació Grífols UVic-UCC.
Vídeo del webinar organitzat per la Fundació Víctor Grífols i Lucas on Bonaventura Clotet, Victoria Camps i Andreu Segura van debatre sobre els límits de les llibertats individuals en el marc de la crisi sanitària de la COVID-19.
Vídeo del webinar organitzat per l'Associació de Bioètica Fonamental i Clínica, on es reflexiona sobre la construcció de valors i la crisi sanitària del coronavirus.
Àngel Puyol, membre del Comitè de Bioètica de Catalunya; Olga Rubio, cap clínica de Medicina Intensiva; i Jordi Amblàs, adjunt de la Unitat Geriàtrica d'Aguts de l'Hospital Universitari de Vic, van abordar la lluita contra la COVID-19 des de la perspectiva de la bioètica en un debat virtual organitzat per la Càtedra de Bioètica i la Fundació Grífols.
Article del grup de treball "Ètica i COVID", publicat per l'Associació de Bioètica Fonamental i Clínica, on es reflexiona sobre diferents implicacions ètiques en el marc de la lluita social i sanitària contra la propagació del coronavirus.
Conversa en línia entre Lourdes Bermejo, vicepresidenta de Gerontologia de la Societat Espanyola de Geriatria i Gerontologia, i Marije Goikoetxea, doctora en Drets Humans i llicenciada en Psicologia i Teologia per la Universitat de Deusto.
A l'hora d'informar sobre l'Islam i el món àrab, el desconeixement de la matèria fa que de vegades s'utilitzi una terminologia errònia per part d'alguns mitjans de comunicació, entitats i organismes que pot portar a confusió.
Tots els centres DIXIT van oferir una edició d'aquesta xerrada en la que es van donar les claus per entendre i contextualitzar termes com musulmà, islàmic o islamista, xiïta o sunnita, imam, salafista, wahabí, etc.
DIXIT Vic va acollir aquesta xerrada sobre resiliència, la capacitat per a afrontar amb èxit una situació desfavorable o de risc, i per a recuperar-se, adaptar-se i desenvolupar-se positivament davant les circumstàncies adverses.
DIXIT Girona Centre de Documentació de Serveis Socials Marià Casadevall va organitzar l'1 de març una jornada sobre la instrumentalització de la immigració.
Amb motiu del Dia Internacional per a l'Eliminació de la Violència envers les Dones, el col·lectiu feminista Adona't Vic amb la col·laboració de l'Oficina VicDones-SIAD Osona i DIXIT Vic Centre de Documentació de Serveis Socials van organitzar la conferència "Què fer davant de situacions de violència masclista?", que va tenir una segona edició a Lleida.
DIXIT Centre de Documentació de Serveis Socials va organitzar el 28 de febrer aquesta conferència sobre què poden fer els serveis socials per ajudar a conciliar la vida familiar i laboral de les persones ateses.
DIXIT Centre de Documentació de Serveis Socials i DIXIT Vic van oferir aquesta xerrada en la qual es va donar a conèixer aquest procés educatiu que pretén facilitar la relació entre persones amb greus discapacitats i els seus familiars estructurant activitats quotidianes com a situacions d'aprenentatge.
DIXIT va organitzar dues edicions d'aquesta conferència sobre el housing first, un model d'intervenció per a persones que viuen al carrer que prioritza l'accés a un habitatge assequible i permanent, alhora que ofereix suport psicosocial, sanitari, etc., com a primer pas d'un procés de reinserció social.
DIXIT Girona Centre de Documentació de Serveis Socials Marià Casadevall va organitzar el 14 de febrer una conferència sobre com es pot treballar la perspectiva de gènere en les polítiques de joventut.
DIXIT Lleida va organitzar l'1 de febrer una conferència sobre l'autisme i l'atenció a les persones que el pateixen des d'una perspectiva holística tenint en compte diferents factors.
DIXIT Vic i la UVic-UCC van organitzar aquesta xerrada per prendre consciència sobre les dificultats que afronten les persones que pateixen un traumatisme cranioencefàlic greu durant la seva recuperació, en cas de produir-se i que difícilment és completa malgrat els avenços de la medicina.
El 23 de maig, DIXIT Vic i la Facultat de Ciències de la Salut i del Benestar UVic-UCC van organitzar aquesta conversa que buscava reflexionar sobre què significa tenir cura més enllà de fer cures.
DIXIT Lleida i DIXIT Vic van acollir aquesta conferència sobre l'estrès, que s'ha convertit en un problema de salut pública pel seu impacte en el benestar físic i mental de la gent.
Les seus de DIXIT a Vic i a Barcelona van acollir aquesta conferència en què es van donar a conèixer els vessants socials i psicològics que comporta aquesta malaltia neurodegenerativa de base autoimmune de la qual es desconeix la causa i la cura.
DIXIT Lleida va organitzar aquesta conferència sobre la felicitat des del punt de vista de les persones professionals de l'àmbit d'afers socials i de les persones ateses, i fins a quin punt la cerca de la felicitat és central o no en la vida.
En aquesta aquesta xerrada es va presentar el model d'atenció centrat en la persona dins d'una comunitat i se centrarà en els rols dels professionals que formen part de l'equip terapèutic, concretament els de l'educació social i la psicologia.
Les seus de DIXIT a Tarragona, Barcelona, Girona i Amposta van acollir aquesta xerrada en la qual es van donar a conèixer els objectius, la metodologia i els beneficis que els grups de suport aporten a les persones participants, professionals, institucions i a la comunitat.
L'11 d'abril DIXIT va acollir aquesta conferència sobre el maltractament prenatal amb l'objectiu de donar a conèixer el fenomen i ajudar a identificar el perfil de risc de la gestant.
DIXIT Vic va acollir aquesta xerrada sobre les dures experiències que viuen les persones que travessen Àfrica i el Mediterrani i allò que senten en veure que la realitat no coincideix amb les seves expectatives un cop arribats a Europa.
DIXIT i el Col·legi Oficial de Treball Social de Catalunya (TSCAT) van organitzar tres edicions d'aquesta ponència, a Girona, Tarragona i Lleida, en les que es van definir els objectius principals de la mediació comunitària, quin és el seu marc normatiu, com s'implementa i quins conflictes atén, entre altres aspectes.
DIXIT va acollir aquesta xerrada sobre com reacciona la gent quen es troba amb persones amb pluridiscapacitat.
Aquesta xerrada va versar sobre els efectes socials de les lleis sobre gènere i de la desigualtat com a origen de la violència contra les dones.
L'escriptor, pare d'un infant amb pluridiscapacitat congènita, va parlar sobre les pluridiscapacitats.
L'escriptora i mediadora cultural va reflexionar sobre la identitat catalana i la incorporació de les noves migracions al país.
DIXIT va organitzar una conferència amb el psicòleg clínic Guillermo Mattioli sobre els nivells de diagnòstic terapèutic en la intervenció psicosocial.
DIXIT Centre de Documentació de Serveis Socials va acollir aquesta xerrada sobre la pèrdua i el dol en persones properes.
L'activitat, que va constar de dues parts, va anar a càrrec de Miquel Mora, president de la Fundació Acompanyament - Ca n'Eva, i Xavier Muñoz, director d'aquesta entitat que dona suport a persones durant del dol.
Les seves experiències personals i la tasca que realitzen a l'entitat van servir per fonamentar i exemplificar les seves explicacions.
Mora, graduat en Magisteri, va exercir de professor durant 24 anys i Muñoz és doctor en Psicologia i impartia formacions i conferències sobre temes com les limitacions de la mentalitat humana i la manera de percebre la realitat.
Tots dos van reorientar la seva carrera professional després de la mort d'un ésser estimat: el primer va perdre una de les seves filles quan tenia 18 anys a causa d'un osteosarcoma i el segon va acompanyar la seva dona en el procés d'un càncer terminal.
Durant la primera part de la sessió, Mora va parlar de l'acompanyament a infants amb càncer i de la importància de situar la malaltia a la categoria de circumstància, tant per al mateix infant com per als familiars.
També va descriure les diferents etapes que conformen el procés i posarà en relleu la necessitat de saber tractar les emocions que generen.
Posteriorment, Muñoz —que després d'enviudar va redirigir la seva feina cap a l'acompanyament del dol, la conscienciació i la preparació dels equips sanitaris i pedagògics—, va parlar de la pèrdua d'un ésser estimat, una experiència que sol ser devastadora i desconeguda.
També va tractar de l'exercici d'introspecció que ha de fer la persona i del suport i els estímuls emocionals exteriors que ha de rebre per superar aquest procés.
Data: 5 de març de 2020 a Barcelona.
DIXIT Girona Centre de Documentació Marià Casadevall va organitzar el 30 d'abril una taula rodona, que es va poder seguir en directe per Internet, per reflexionar i debatre sobre les oportunitats de millora en el disseny de serveis i recursos i en les pròpies organitzacions arrel de l'experiència de la COVID-19.
Durant l'acte es van plantejar els reptes que estan afrontant els serveis d'atenció residencials en l'actual emergència sanitària i es va debatre sobre quin paper han de jugar el models comunitaris d'atenció a les persones.
El debat va ser presentat per Lluís Marroyo, director i gerent de la Fundació Campus Arnau d'Escala, i va comptar amb la participació de:
Formació d'especialització en el counselling, un model d'intervenció basat en la psicologia humanista, que permet qualificar la intervenció en professions d'ajuda com treballadors socials, educadors o pedagogs, entre altres.
El Departament de Treball, Afers Socials i Famílies reconeix aquest curs com a Formació d'Interès en Serveis Socials.
Organització: Fundació Pere Tarrés - Universitat Ramon Llull
L'objectiu de les formacions és aprofundir en la prevenció dels extremismes violents.
L'èmfasi es posarà en els centres penitenciaris com a espais de vulnerabilitat on determinats grups socials poden patir de condicions (greuges, crisi personal o aïllament social) que acceleren aquest canvi.
Organització: Col·legi de Criminòlegs de Catalunya - Institut Internacional per a l'Acció Noviolenta
DIXIT Vic va organitzar el 5 de maig la conferència "Garantint drets per erradicar les violències masclistes", que es va poder seguir en directe per Internet.
La xerrada va anar a càrrec de Montse Pineda, coordinadora d'incidència política de l' Associació Creación Positiva, que té per objectiu vetllar pels drets sexuals amb perspectiva de gènere.
Pineda porta més de vint-i-cinc anys treballant en organitzacions que lluiten contra el VIH des de la perspectiva feminista.
Actualment és vicepresidenta segona del Consell Nacional de Dones de Catalunya.
En els darrers anys ha dut a terme formació relacionada amb l'abordatge les violències sexuals i violències masclistes a Catalunya i ha participat i coordinat investigacions i protocols relacionats amb aquesta temàtica.
També ha participat en l'elaboració del Mapa de Salut Sexual i Reproductiva de la xarxa per un món millor d'ONU Dones.
Durant la xerrada la ponent va presentar les bases que han de permetre deconstruir aquells models hegemònics que determinen i són determinats pel gènere.
També va revisar els models que sostenen les desigualtats del sistema patriarcal, va reflexionar sobre quines claus tenim per abordar-ho entre totes i què podem fer davant les violències masclistes, que representen l'expressió màxima de les desigualtats
DIXIT Vic va organitzar aquesta conferència en línia on es van revisar els factors de vulnerabilitat i resiliència que poden impactar en el desenvolupament de les reaccions adaptatives d'infants i joves davant la crisi sanitària del coronavirus.
També s'hi van exposar les adaptacions realitzades en els diferents serveis d'atenció a la salut mental per seguir atenent-los i posarà en valor el nou model d'atenció mèdica no presencial, que ha vingut per quedar-se.
La xerrada es va emmarcar en un cicle de conferències organitzat conjuntament amb la Càtedra de Salut Mental de la Universitat de Vic – Universitat Central de Catalunya (UVic-UCC).
La ponència va anar a càrrec de la doctora Aurea Autet, cap de Salut Mental de la Fundació Althaia i vicepresidenta de la Societat Catalana de Psiquiatria Infantil i Juvenil.
I la presentació i moderació va anar a càrrec del director executiu de la Càtedra, el psiquiatre Pere Bonet.
La xerrada va anar a càrrec de Rafael Crespo, antropòleg i investigador del Centre d'Estudis Africans i Interculturals i membre del Col·lectiu I+.
També és assessor del programa d'interculturalitat per als professionals de joventut de l'àmbit local que impulsa la Direcció General de Joventut.
Durant la conferència en línia, Crespo va exposar els punts clau a tenir en compte en el disseny i la implementació de projectes interculturals amb joves al territori, així com les línies bàsiques del model intercultural per a la gestió de la diversitat.
DIXIT Vic va promoure aquesta xerrada en línia sobre els factors de resiliència i de vulnerabilitat que poden condicionar la resposta individual davant la crisi generada per la COVID-19, primer sanitària i ara també econòmica i social.
Hi ha persones que no s'infecten, n'hi ha que el contrauen però són asimptomàtics i d'altres que empitjoren amb rapidesa i, fins i tot, moren o pateixen seqüeles.
Encara no es coneixen els factors que influeixen en l'evolució clínica dels pacients però sembla que n'hi ha d'orgànics que condicionen la resistència o la vulnerabilitat a la penetració del virus.
De manera similar, en el camp de la salut mental, ja s'estan diferenciant grans grups poblacionals.
Alguns semblen resistir fins a límits insospitats la pressió psicològica generada per la pandèmia –com alguns professionals sanitaris que treballen a primera línia–, però n'hi ha d'altres que són més fràgils davant l'angoixa i la por, anticipatòria o real, que experimenta globalment la societat.
DIXIT Vic va programar aquesta xerrada que es va poder seguir en directe a través de la plataforma Zoom.
Va anar a càrrec del doctor Miquel Casas, catedràtic de Psiquiatria de la Universitat Autònoma de Barcelona (UAB) i responsable del Grup de Psiquiatria, Salut Mental i Addiccions del Vall d'Hebron Institut de Recerca.
Durant la ponència, revisarà, dins del marc teòric dels coneixements actuals, els factors de resiliència i vulnerabilitat individual que poden protegir les persones o precipitar reaccions psicopatològiques davant la crisi generada per la COVID-19.
L'anàlisi de dades massives, conegudes popularment com a big data, ofereix patrons de comportament que són complexos de detectar a primera vista.
En l'àmbit d'afers socials també se'n poden extreure diversos patrons a partir de l'anàlisi de dades: demandes de serveis, temporalització, ubicació, etc.
DIXIT va organitzar aquesta xerrada en què es van exposar casos pràctics de com l'anàlisi de dades permet detectar i preveure vulnerabilitats socials o persones en risc d'exclusió que actualment no reben l'atenció social adequada.
També es va mostrar de quina manera aquesta anàlisi ajuda a maximitzar l'eficàcia de l'acció social i dels seus recursos.
La xerrada va anar a càrrec de Toni Codina, director i cofundador de la Fundació iSocial per a la innovació en l'acció social.
Llicenciat en filosofia i amb estudis de ciència política i direcció d'empreses, Codina també ha estat director general de la Taula d'Entitats del Tercer Sector Social de Catalunya i director de l'ONG de cooperació internacional SETEM.
Tal com manifesta la ONG Save The Children, l'escola hauria de ser sempre un espai en el qual sentir-se segur però per a molts nens i nenes és l'origen d'un tipus de violència en què són víctimes dels seus companys.
L'assetjament escolar o bullying té efectes negatius en la salut física, el benestar emocional i el rendiment acadèmic dels alumnes.
El confinament decretat per frenar l'expansió de la COVID-19 pot haver augmentat el nombre de casos de ciberbullying o assetjament virtual, aquell que els assetjadors cometen mitjançant l'ús d'internet, les tecnologies digitals i els telèfons mòbils.
DIXIT Vic va organitzar aquesta conferència virtual per aportar eines per reforçar el paper de les famílies i els professionals dels centres educatius en la prevenció, detecció i actuació davant els diversos tipus d'assetjament escolar i afavorir la resolució positiva de conflictes.
La xerrada va anar a càrrec Jordi Collell i Carme Escudé.
Tots dos són mestres i psicòlegs i tenen un màster en Psicopatologia Infantojuvenil per la Universitat Autònoma de Barcelona (UAB).
A més, són membres de l'Observatoire International de la Violence à l'École i formen part dels equips d'assessorament psicopedagògic del Departament d'Ensenyament de la Generalitat de Catalunya.
El desenvolupament de l'ètica en l'activitat de prestació de serveis socials té com a finalitat aconseguir l'efectiu respecte dels drets de les persones, la promoció dels valors democràtics, l'enfortiment ètic de la societat civil i les bones actituds.
Les persones professionals i les entitats que gestionen els serveis socials han d'orientar la seva activitat de manera que es garanteixi la dignitat de les persones, el seu benestar i el respecte a l'autonomia i intimitat.
El Comitè d'Ètica dels Serveis Socials de Catalunya assessora en la presa de decisions en l'àmbit dels serveis socials a totes les persones i entitats implicades en serveis d'intervenció social, i actua com a generador de coneixement i de bones pràctiques.
Conversa entre Salvador Macip, metge i investigador, i Núria Terribas, directora de la Càtedra de Bioètica Fundació Grífols UVic-UCC, en un webinar conduït per Marina Geli, coordinadora del Centre d'Estudis Sanitaris i Socials.
Enregistrament en vídeo de la taula rodona en línia en la qual van intervenir el doctor Antoni Trilla i les periodistes Mònica Terribas i Milagros Pérez, moderats per Núria Terribas, directora de la Càtedra de Bioètica Fundació Grífols UVic-UCC.
Vídeo del webinar organitzat per l'Associació de Bioètica Fonamental i Clínica, on es reflexiona sobre la construcció de valors i la crisi sanitària del coronavirus.
Conversa en línia entre Lourdes Bermejo, vicepresidenta de Gerontologia de la Societat Espanyola de Geriatria i Gerontologia, i Marije Goikoetxea, doctora en Drets Humans i llicenciada en Psicologia i Teologia per la Universitat de Deusto.
Vídeo del webinar organitzat per la Fundació Víctor Grífols i Lucas on Bonaventura Clotet, Victoria Camps i Andreu Segura van debatre sobre els límits de les llibertats individuals en el marc de la crisi sanitària de la COVID-19.
Article del grup de treball "Ètica i COVID", publicat per l'Associació de Bioètica Fonamental i Clínica, on es reflexiona sobre diferents implicacions ètiques en el marc de la lluita social i sanitària contra la propagació del coronavirus.
Article de la presidenta del Comitè d'Ètica dels Serveis Socials de Catalunya en què reflexiona sobre la tasca que desenvolupa el CESSC i els reptes què afronta amb motiu del seu 10è aniversari.
La presidenta del Comitè d'Ètica dels Serveis Socials de Catalunya va intervenir a petició de la Comissió sobre les Polítiques per la Millora de la Qualitat de Vida de la Gent Gran.
Vídeo de la conferència DIXIT que va impartir Ester Busquets, doctora en Filosofia, diplomada en Infermeria i professora d'Ètica a la Facultat de Ciències de la Salut i el Benestar de la Universitat de Vic -Universitat Central de Catalunya (UVic-UCC).
Compilació terminològica elaborada pel TERMCAT i el Comitè de Bioètica de Catalunya.
Conté 699 termes relatius a la bioètica i cada article inclou una o més denominacions catalanes, els seus equivalents en castellà i anglès, la definició i, sovint, notes explicatives.
La Fundación Secretariado Gitano (FSG) és una entitat social intercultural sense ànim de lucre que treball pel desenvolupament de la comunitat gitana a Espanya i en l'àmbit europeu.
Compta amb 60 centres de treball en 14 comunitats autònomes.
A Catalunya, té seu a Barcelona i Sabadell.
Gambling Therapy és una organització d'ajuda a les persones addictes al joc compulsiu o que són propers a una persona addicta.
El web ofereix una gamma àmplia de facilitats i serveis adaptats a les necessitats específiques de cada persona.
Entre els serveis hi ha grups de suport per a ajudar a gent amb problemes comuns a intercanviar experiències i idees per recuperar-se del seu hàbit de joc.
L'organització humanitària Care International, en la seva branca anglesa, que treballa per pal·liar el patiment dels més pobres, ofereix un enllaç a l'adreça Global Rich List en la qual pots saber en quina posició de riquesa absoluta (guany anual en dòlars o lliures esterlines) a escala mundial et trobes.
Pàgina web que tracta temes de sexualitat, afectivitat, drogodependències, nutrició, etc.
Punt de trobada per a gent interessada en conèixer espais, professionals, empreses i serveis gai i gay friendly a Barcelona dedicats a l'home actual.
El porta també inclou un apartat amb notícies i enllaços a associacions LGBTI.
Recurs digital disponible en 10 llengües que facilita informació bàsica sobre el model de societat, sobre drets i deures elementals del conjunt de la població i, més concretament, dels derivats de la normativa d'estrangeria que afecten als nous catalans.
El web inclou informació pràctica amb les preguntes i respostes més freqüents, models de diàlegs, expressions i glossaris.
Web del Centre de Documentació Europea de la Fundació General de la Universitat de València que ofereix informació actualitzada sobre programes i ajudes de la Unió Europea.
Aquest recurs proposa línies d'actuació per incloure la discapacitat en les polítiques de responsabilitat social empresarial i ofereix pautes per assolir l'excel·lència en aquesta matèria.
Guies temàtiques en línia confeccionades pel grup de supermercats Eroski Consumer.
Se'n poden trobar de temes com ara la cura de gent gran, ONG o salut i alimentació, entre d'altres.
Pàgina per aprendre el llenguatge de signes.
Inclou representacions visuals dels símbols que composen aquest llenguatge i articles que posen de manifest la importància de la llenguatge de signes per a las persones amb discapacitat.